**FORELDREMØTE FOR VG1 ONSDAG 7. FEBRUAR 2024**

Voss gymnas ynskjer velkomen til møte for foreldre/føresette til elevar på vg1.

Elevar er velkomne til å vera med etter fellesøkta (av plassomsyn). I fellesøkta vil me på dette foreldremøtet ha eit føredrag, der òg føresette i 9.- og 10.- klasse på Voss ungdomsskule er inviterte. I økta med kontaktlærar(ar) vert det meir informasjon om klassen, klassemiljøet og skulekvardagen.

**Kl. 18.00-19.00:** Fellesføredrag i Gymnashallen – «Samarbeid for omsorg: Tydelege vaksne og ungdom sitt positive engasjement for dei rundt seg», med Roger Finjord.

Roger Finjord beskriv føredraget på fylgjande måte: *«I dette foredraget skal vi utforske en kritisk dimensjon av elevenes skoleopplevelse: samspillet mellom tydelige voksne og ungdommer som praktiserer empati. Som nøkkelaktører i barnas utvikling er det avgjørende at vi som voksne skaper et klima preget av klarhet og forståelse. Vi vil også utforske hvordan vi kan dyrke empati hos våre ungdommer, en evne som ikke bare styrker sosiale relasjoner, men også legger grunnlaget for et inkluderende og støttende skolemiljø».*

Elevane på Voss gymnas har same dag hatt føredrag med Roger om korleis den enkelte elev sin oppførsel påverkar skulemiljøet, og om viktigheita av eit godt skulemiljø for å få best mogleg læringsresultat.

**Kl. 19.15-19.45:** Informasjon om klassane i kvart sitt klasserom med kontaktlærar

**Kl. 19.50-21.00:** Høve til konferansetid med faglærar etter påmelding.

**Påmelding til konferansetid:**

For at me skal kunne legge best mogeleg til rette for konferansetid med faglærar, treng me oversikt over kven som ynskjer konferansetid og kven føresette ynskjer å snakke med.

Send ein e-post til post.vgy@vlfk.no **innan 1. februar** der fylgjande opplysningar er med:

Klasse:

Elevnamn:

Namn og tal på føresette som kjem:

Namn på faglærar ein ynskjer å snakke med:

Det er få parkeringsplassar på skulen. Parker gjerne i parkeringshuset Vossapark.

Vel møtt!